Сярод прыярытэтных каштоўнасцей — зносіны, сяброўства. “Хачу быць больш таварыскай, падбіраць тэмы для размовы, але мне гэта мала ўдаецца. Я няўдачніца”, “Нядаўна захацелася навучыцца спяваць на публіцы. Я кашмар як саромеюся людзей”, “Убачыць усіх сваіх інтэрнэт-сяброў”, “Стаць для некага блізкім чалавекам”, “Праз шмат гадоў сустрэць тых людзей, з якімі знаходжуся ў дрэнных адносінах”, “Каб кожны мог давяраць незнаёмцу”, “Своечасова закрываць сябе ад людзей, бо дабрыня да дабра не даводзіць”, “Навучыцца размаўляць жэстамі”, “Пагуляць па лесе з добрым чалавекам”, “Навучыцца пры размове глядзець у вочы людзям”, “Хачу не прыкідвацца шчаслівым. Хачу стаць філосафам, каб мае думкі былі не пра тое, што падумаць, а пра тое, быццам я падумаў ужо, пра што падумаць, і ўжо думаю пра гэта. Я заблытаў вас?”